b'\n_START_ARTICLE_\nMeno lordas\n_START_PARAGRAPH_\nMeno lordas (angl. Lord of Mann; men. \xc3\x87hiarn Vannin)\xc2\xa0\xe2\x80\x93 Meno salos kaip Kar\xc5\xabnos valdos lordas valdytojas (angl. Lord Proprietor) ir valstyb\xc4\x97s galva. Dabartinis Meno lordas yra D. Britanijos karalien\xc4\x97 El\xc5\xbebieta II.\n_START_SECTION_\nRy\xc5\xa1iai su Britanijos kar\xc5\xabna\n_START_PARAGRAPH_\nNuo 1399\xc2\xa0m. Meno karaliai ir Meno lordai buvo Anglijos karali\xc5\xb3 vasalai, o v\xc4\x97liau\xc2\xa0\xe2\x80\x93 Did\xc5\xbeiosios Britanijos karalyst\xc4\x97s bei Jungtin\xc4\x97s Karalyst\xc4\x97s karali\xc5\xb3, kurie buvo auk\xc5\xa1\xc4\x8diausieji Meno salos suverenai, vasalai. Lordo valdytojo teis\xc4\x97s buvo perduotos Britanijos kar\xc5\xabnai 1765\xc2\xa0m. Meno salos pirkimo aktu. D. Britanijos karalius Jurgis III tapo pirmuoju Britanijos monarchu, kuris 1765\xc2\xa0m. \xc4\x97m\xc4\x97 valdyti Meno sal\xc4\x85 kaip Meno lordas. Kult\xc5\xabri\xc5\xa1kai susiklost\xc4\x97 tradicija ir toliau vartoti titul\xc4\x85 Meno lordas. D\xc4\x97l \xc5\xa1i\xc5\xb3 prie\xc5\xbeas\xc4\x8di\xc5\xb3 \xc5\xa1is titulas oficialiai Meno saloje lojalumo tostuose sakomas \xe2\x80\x9eKaralien\xc4\x97, Meno lordas\xe2\x80\x9c (The Queen, Lord of Mann)._NEWLINE_Angl\xc5\xb3 kalboje titulas angl. Lord of Mann neturi gramatin\xc4\x97s gimin\xc4\x97s, jis vartojamas vienodai, nesvarbu ar Jungtin\xc4\x97s karalyst\xc4\x97s monarchas yra vyras, ar moteris. Tiesa, dar valdant karalienei Viktorijai j\xc4\x85 kaip Meno salos valdov\xc4\x99 vadino Meno ledi (angl. Lady of Mann)._NEWLINE_Formalus lotyni\xc5\xa1kas kreipinys yra lot. Dominus Manniae._NEWLINE_Pana\xc5\xa1iai D. Britanijos monarchai, nepriklausomai nuo lyties, turi Lankasterio hercogo (angl. Duke of Lancaster) titul\xc4\x85.\n_START_SECTION_\nMeno lord\xc5\xb3 s\xc4\x85ra\xc5\xa1as\n_START_PARAGRAPH_\nIki 1504\xc2\xa0m. Meno salos valdovai tur\xc4\x97jo Meno karaliaus (angl. King of Mann) titul\xc4\x85.'